**Протокол № 15 от 10.10.2023г.**

Днес, 10.10.2023г., от 17.30 ч., в Заседателната зала на община Медковец се проведе заседание на Общинска избирателна комисия – Медковец за изборите за общински съветници и за кметове на 29 октомври 2023г.

**На заседанието присъстваха:**

Председател: Полин Николаева Гълъбова

Заместник-председател: Зилия Кольова Данчова

Заместник-председател: Емилия Петрова Цветанова

Заместник-председател: Ваня Красимирова Генадиева

Секретар: Петя Кръстева Петрова

**Членове:**

Валя Илиева Кирилова

Валя Христова Станкова

Горан Ганчев Лозанов

Любомир Иванов Евстатиев

Цветелина Людмилова Славчева

Лидия Симеонова Илиева-Иванова

**Няма отсъстващи от заседанието.**

Председателят предложи на комисията следния проект на

**ДНЕВЕН РЕД**

1. Условия и ред за участие на застъпниците на кандидатите в кандидатските листи на партии, коалиции и местни коалиции в изборите за общински съветници и за кметове на 29 октомври 2023г. на територията на община Медковец.
2. Ред за образуване на секции за гласуване на избиратели с трайни увреждания с подвижна избирателна кутия в изборите за общински съветници и за кметове на 29 октомври 2023г.
3. Разискване съставите на СИК.

**По първа точка:**

Условия и ред за участие на застъпниците на кандидатите в кандидатските листи на партии, коалиции и местни коалиции в изборите за общински съветници и за кметове на 29 октомври 2023г. на територията на община Медковец.

Председателят на ОИК- Медковец прочете предложението на проекта на решението.

*Комисията премина към гласуване на предложението.*

**РЕЗУЛТАТИ:**

|  |  |  |  |
| --- | --- | --- | --- |
| **№** | **Име, презиме, фамилия** | **За** | **Против** |
| 1 | Полин Николаева Гълъбова |  |  |
| 2 | Зилия Кольова Данчова |  |  |
| 3 | Емилия Петрова Цветанова |  |  |
| 4 | Ваня Красимирова Генадиева |  |  |
| 5 | Петя Кръстева Петрова |  |  |
| 6 | Валя Илиева Кирилова |  |  |
| 7 | Валя Христова Станкова |  |  |
| 8 | Горан Ганчев Лозанов |  |  |
| 9 | Любомир Иванов Евстатиев |  |  |
| 10 | Цветелина Людмилова Славчева |  |  |
| 11 | Лидия Симеонова Илиева-Иванова |  |  |

„За“ – 11 членове

„Против“ – 0

***Предложението бе прието единодушно.***

**РЕШЕНИЕ № 73-МИ от 10.10.2023г.**

**Относно: Условия и ред за участие на застъпниците на кандидатите в кандидатските листи на партии, коалиции и местни коалиции в изборите за общински съветници и за кметове на 29 октомври 2023г. на територията на община Медковец.**

На основание  чл. 87, ал. 1, т. 18, чл. 117 - 122 и чл. 3, ал. 3 от Изборния кодекс, както и съблюдаване Решение № 2594-МИ от 04 октомври 2023г. на ЦИК, Общинска избирателна комисия – Медковец

**Р Е Ш И:**

**І. Обхват на дейност. Общ брой застъпници**

1. Застъпниците подпомагат и представляват интересите на кандидатите в кандидатските листи на партиите, коалициите и местните коалиции пред държавните и местните органи, обществените организации и избирателните комисии.
2. Застъпник може да бъде лице, което е навършило 18 години, не е поставено под запрещение, не изтърпява наказание лишаване от свобода и не е осъждано за умишлено престъпление от общ характер.
3. Едно лице може да бъде застъпник само на една кандидатска листа. Застъпниците не са обвързани с конкретна избирателна секция. В изборния ден в изборното помещение не може да присъстват едновременно двама или повече застъпници на една кандидатска листа. От една и съща партия, коалиция или местна коалиция в изборното помещение може да присъства само застъпник или представител. Кандидатските листи за общински съветници и за кметове на една и съща партия, коалиция или местна коалиция може да бъдат представлявани общо от един застъпник в една избирателна секция в изборния ден.
4. Общият брой на застъпниците на всяка кандидатска листа на партия, коалиция или местна коалиция не може да надвишава броя на избирателните секции в съответния изборен район.

**ІІ. Регистрация на застъпници и заместващи застъпници. Публичен регистър на застъпниците**

1. Застъпниците се регистрират в съответната общинска избирателна комисия (ОИК) чрез заявление за регистрация на застъпници по образец (Приложение № 72-МИ от изборните книжа), подадено до 17.00 ч. на 28 октомври 2023г. Заявлението от партия, коалиция или местна коалиция се подписва от представляващите партията, коалицията или местната коалиция или от изрично упълномощени от тях лица. В случаите, когато заявлението се подписва и/или подава от упълномощени лица, се представя и заверено от пълномощника копие на съответното пълномощно. Към заявлението на партията, коалицията или местната коалиция задължително се прилага списък на лицата – на хартиен носител в един екземпляр и на технически носител в подходящ формат (.csv, .xls, .xlsx), както и декларация от лицата (Приложение № 74-МИ от изборните книжа). Списъкът се подписва по реда на подписване на заявлението за регистрация и се подава от представляващия/те или от упълномощено/и от него/тях лице/а.
2. Заявлението за регистрация на застъпници се завежда от съответната ОИК във входящия регистър за регистрация на застъпници и на заместващи застъпници на страница първа от същия (Приложение № 75-МИ от изборните книжа).
3. Партиите, коалициите и местните коалиции, регистрирали кандидатска листа, могат да подават по реда на т. 5 допълнително второ или следващо заявление за регистрация на нови застъпници при спазване изискванията на т. 4 от настоящото решение. Заявлението се завежда във входящия регистър на заявленията за регистрация на застъпници и на заместващи застъпници на страница втора от същия.
4. След извършване на проверка на лицата дали отговарят на изискванията за регистрирането им като застъпници, ОИК приема решение за регистрация и издава удостоверения на регистрираните застъпници в един екземпляр по образец (Приложение № 78-МИ от изборните книжа).
5. Всяка партия, коалиция и местна коалиция може да подаде предложение за регистрация на заместващи застъпници, които да заменят вече регистрирани застъпници. Общият брой на заместващите застъпници на всяка кандидатска листа на партия, коалиция и местна коалиция може да бъде до една трета от броя на избирателните секции в съответния изборен район.
6. Заместващите застъпници се регистрират в съответната ОИК до изборния ден по реда на т. 5 чрез предложение по образец (Приложение № 73-МИ от изборните книжа), подадено до 17.00 ч. на 28 октомври 2023г.
7. Предложението по предходната точка, както и второ или последващо предложение за регистрация на заместващи застъпници, се завежда от ОИК във входящия регистър за регистрация на застъпници и заместващи застъпници на страница трета от регистъра.
8. С решението си ОИК регистрира заместващия застъпник, заличава регистрацията и анулира удостоверението на заместения застъпник.
9. Общинската избирателна комисия издава удостоверение на регистрирания заместващ застъпник.
10. Общинската избирателна комисия води публичен регистър на застъпниците по кандидатски листи, който публикува на интернет страницата си (Приложение № 76-МИ от изборните книжа). Когато регистрацията на застъпник е заличена, това се отбелязва в регистъра, като в графата „№ на удостоверение“ се отбелязва „анулирано“. Достъпът до личните данни в регистъра се осъществява при спазване изискванията за защита на личните данни.
11. Отказът на ОИК да регистрира застъпник или да му издаде удостоверение може да се оспори по реда на чл. 88, ал. 1 от Изборния кодекс пред ЦИК.
12. При произвеждане на втори тур при избори за кмет, извършената в общинската избирателна комисия регистрация на застъпниците за първия тур запазва действието си. Между двата тура може да бъдат регистрирани и нови застъпници при спазване изискванията на Изборния кодекс и това решение.

**ІІІ. Права и задължения на застъпниците**

1. Застъпниците имат свобода на изразяване и на предизборна агитация на български език в устна и писмена форма на предизборни събрания, както и чрез доставчиците на медийни услуги. Не се допуска предизборна агитация 24 часа преди изборния ден и в изборния ден.
2. Застъпникът има право:

**а)** да подпомага кандидатите от кандидатската листа, регистрирана от партия, коалиция или местна коалиция в съответния изборен район и да представлява техните интереси;

**б)** да присъства при получаване на изборните книжа и материали и подготовката на помещенията за гласуване и на заседанията на избирателните комисии, като изказаните от него становища, мнения и възражения се записват в протокола. На заседанията на избирателните комисии може да присъства само един застъпник на кандидатска листа от всяка партия, коалиция или местна коалиция, като кандидатските листи за общински съветници и за кметове на една и съща партия/коалиция/местна коалиция може да бъдат представлявани общо от един застъпник;

**в)** да присъства в изборното помещение при откриването и закриването на изборния ден, по време на гласуването, както и при отварянето на избирателните кутии и при установяване на резултатите от гласуването, за което му се осигурява пряка видимост, включително чрез видеозаснемане или видеоизлъчване в реално време при спазване изискванията за защита на личните данни, при преброяване на гласовете;

**г)** да присъства при въвеждането в изчислителния пункт на данните от протоколите на СИК с резултатите от гласуването в избирателните секции и при приемане и проверка на протоколите на СИК в общинската избирателна комисия, като му се осигурява пряка видимост при приемането и проверката на протоколите, включително чрез видеоизлъчване в реално време при спазване изискванията за защита на личните данни;

**д)** да получи срещу подпис копие от протокол с резултатите от гласуването за всеки вид избор в избирателната секция, както и с резултатите от гласуването в съответния изборен район. Копието на протокола на СИК, съответно ОИК, се подпечатва на всяка страница с печата на комисията и се подписва от председателя, заместник-председател и секретаря. Имената и единният граждански номер на застъпника, получил копието, се вписват в списък на лицата (Приложение № 92-МИ, съответно Приложение № 93-МИ от изборните книжа), след което застъпникът се подписва. Списъкът се подписва от председателя и секретаря на СИК, съответно на ОИК;

**е)** да подава жалби и сигнали за нарушение на изборния процес.

1. В изборния ден застъпниците са длъжни:

**а)** да спазват реда за свободното и спокойно протичане на гласуването в избирателната секция;

**б)** да не пречат на гласуването в избирателната секция;

**в)** да изпълняват указанията на председателя и решенията на секционната избирателна комисия.

**ІV. Легитимация и отличителни знаци**

1. Застъпниците се легитимират с издаденото удостоверение за периода от регистрирането им до обявяването на резултатите от изборите, съответно втория тур на избор за кмет където такъв е произведен, а в изборния ден – и с утвърдения отличителен знак.
2. В изборния ден застъпниците са длъжни да носят отличителния знак, утвърден с Решение № 2173-МИ от 1 септември 2023 г. на ЦИК. Застъпниците, които носят отличителни знаци извън утвърдените от ЦИК или не носят отличителни знаци, се отстраняват от изборното помещение с решение на секционната избирателна комисия. Решението може да се оспорва пред общинската избирателна комисия, която се произнася незабавно с решение, което не подлежи на обжалване.
3. **Статут на застъпниците**
4. От регистрирането на кандидатските листи до обявяване на резултатите от изборите застъпниците имат качество на длъжностни лица по смисъла на чл. 93, т. 1, буква „б“ от Наказателния кодекс. Когато регистрацията на кандидатска листа е заличена, заличаването е в сила и за нейните застъпници. Застъпниците запазват статута си до обявяване на изборните резултати.

**V. Общи разпоредби**

1. Застъпникът не може да бъде кандидат, наблюдател, представител на партия, коалиция, местна коалиция или инициативен комитет, член на избирателна комисия, член на инициативен комитет, анкетьор, лице за поддръжка на техническо устройство за машинно гласуване или да участва в изборите в друго подобно качество.
2. Застъпникът не може да бъде придружител.

Настоящото решение може да бъде оспорвано в тридневен срок от обявяването му пред Централната избирателна комисия.

**По втора точка:**

Ред за образуване на секции за гласуване на избиратели с трайни увреждания с подвижна избирателна кутия в изборите за общински съветници и за кметове на 29 октомври 2023г.

Председателят на ОИК- Медковец прочете предложението на проекта на решението.

*Комисията премина към гласуване на предложението.*

**РЕЗУЛТАТИ:**

|  |  |  |  |
| --- | --- | --- | --- |
| **№** | **Име, презиме, фамилия** | **За** | **Против** |
| 1 | Полин Николаева Гълъбова |  |  |
| 2 | Зилия Кольова Данчова |  |  |
| 3 | Емилия Петрова Цветанова |  |  |
| 4 | Ваня Красимирова Генадиева |  |  |
| 5 | Петя Кръстева Петрова |  |  |
| 6 | Валя Илиева Кирилова |  |  |
| 7 | Валя Христова Станкова |  |  |
| 8 | Горан Ганчев Лозанов |  |  |
| 9 | Любомир Иванов Евстатиев |  |  |
| 10 | Цветелина Людмилова Славчева |  |  |
| 11 | Лидия Симеонова Илиева-Иванова |  |  |

„За“ – 11 членове

„Против“ – 0

***Предложението бе прието единодушно.***

**РЕШЕНИЕ № 74-МИ от 10.10.2023г.**

**Относно: Ред за образуване на секции за гласуване на избиратели с трайни увреждания с подвижна избирателна кутия в изборите за общински съветници и за кметове на 29 октомври 2023г.**

На основание чл. 87, ал. 1, т. 1, чл. 8, ал. 3, чл. 37, чл. 89, ал. 2 и чл. 90 от Изборния кодекс, при съблюдаване Решение № 2599- МИ от 05 октомври 2023г. на ЦИК, Общинска избирателна комисия – Медковец

**Р Е Ш И:**

**I. Право на гласуване с подвижна избирателна кутия**

Право да гласуват с подвижна избирателна кутия в изборите за общински съветници и кметове имат избирателите с трайни увреждания, които не им позволяват да напуснат дома си и да упражнят правото си на глас в изборно помещение.

**ІI. Териториален обхват на секция с подвижна избирателна кутия**

Една секция за гласуване с подвижна избирателна кутия може да обхваща едно или повече кметства и/или населени места в рамките на общината.

**IІI. Ред за образуване на секция за гласуване с подвижна избирателна кутия**

**1.** Секциите за гласуване с подвижна избирателна кутия се образуват на територията на всяко населено място, ако до 14 октомври 2023г. *(14 дни преди изборния ден)* има подадени не по-малко от 10 заявления (Приложение № 17-МИ от изборните книжа)от избиратели с трайни увреждания, които не им позволяват да упражнят избирателното си право в изборно помещение, но желаят да гласуват, и постоянният им, съответно настоящ адрес (в случаите, когато са подали заявление и са били вписани в избирателния списък по настоящия им адрес), е на територията на съответното населено място.

**1.1.** Когато подадените заявления на територията на едно кметство не са достатъчни за образуване на секция за гласуване с подвижна избирателна кутия, по преценка на кмета на общината може да се образува подвижна избирателна секция, която може да обхваща територията на съседни населени места или кметства, ако подадените заявления общо са не по-малко от 10.

**1.2.** Ако има образувана секция за гласуване с подвижна избирателна кутия за едно населено място, но в съседни на това населено място има подадени заявления, недостатъчни за образуване на отделна такава секция, по преценка на кмета на общината те могат да бъдат включени в списъка за гласуване на образуваната секция за гласуване с подвижна избирателна кутия.

**2.** Заявлението за вписване в списъка за гласуване с подвижна избирателна кутия (Приложение № 17-МИ от изборните книжа) се подава до кмета на общината/района/кметството/кметския наместник. Заявлението е саморъчно подписано и може да бъде подадено от упълномощено лице или изпратено по пощата, факс или електронно заявление със същото съдържание през интернет страницата на общината/района. При подаване на електронното заявление не се изисква подпис. В заявлението се посочват имената на избирателя, ЕГН, постоянният адрес или настоящият адрес, когато е направено искане по чл. 36 от ИК.

**3.** Към заявлението за гласуване в секция по т. 2 може да се прилага копие от документ от ТЕЛК, НЕЛК или медицинска епикриза *(медицински документ)* за здравословно състояние на избирателя, който установява, че заболяването му е причинило такива увреждания, които не му позволяват да напусне дома си и да се придвижи до избирателната секция самостоятелно или с друго помощно средство.

**4.** Когато заявителят не е представил копие от документ по т. 3, органът по чл. 23, ал. 1 от ИК извършва проверка и установява наличието на увреждането на избирателя по служебен път. Когато проверката не може да бъде извършена, включително и като вътрешна електронна административна услуга по реда на Закона за електронното управление, следва да се поиска от заявителя да представи копие от някои от документите по т. 3.

**5.** Когато до 14 октомври 2023г. са подадени не по-малко от 10 заявления (Приложение № 17-МИ от изборните книжа) от лица, които отговарят на изискванията за гласуване с подвижна избирателна кутия, кметът на общината в същия срок уведомява ОИК за броя на подадените заявления и прави предложение за броя на секциите за гласуване с подвижна избирателна кутия на територията на община Медковец.

**6.** Общинската избирателна комисия, след получаване на уведомлението по т. 5 от кмета на общината, със свое решение определя броя на секциите за гласуване с подвижна избирателна кутия.

**7.** Кметът на общината или определен с негова заповед заместник-кмет, със заповед, издадена не по-късно от 16 октомври 2023г., образува секции за гласуване с подвижна избирателна кутия, утвърждава номерата им и определя обхвата им, както и насрочва *(определя дата, място и час)* консултации *(ако вече не са проведени такива едновременно с консултациите за състави на СИК)* за състава на подвижна секционна избирателна комисия.

**8.** Заповедта се оповестява публично – на видно място в сградата на общината, и се публикува на интернет страницата на общината.

**9.** На територията на община Медковец се назначава най-малко една подвижна секционна избирателна комисия при наличие на не по-малко от 10 избиратели, заявили желание да гласуват с подвижна избирателна кутия.

**10.** Когато на територията на община Медковец има няколко населени места, отделна секция за гласуване с подвижна избирателна кутия се създава за всяко отделно населено място, ако има подадени не по-малко от 10 заявления от избиратели с постоянен адрес на територията на това населено място, съответно с настоящ адрес *(в случаите, когато избирателите са били включени в избирателен списък по настоящия им адрес)*.

**ІV.** **Назначаване състав на подвижната секционна избирателна комисия (ПСИК)**

**11.** Консултации за съставите на подвижните секционни избирателни комисии (ПСИК), в случай че не са проведени едновременно с консултациите за назначаването на СИК, се провеждат при кмета на общината по реда за провеждане на консултации за назначаване на секционни избирателни комисии до 10 октомври 2023г. – не по-късно от 18 дни преди изборния ден.

**12.** Предложението на кмета за състав на ПСИК, която ще обслужва подвижната избирателна кутия, се прави до ОИК не по-късно от 13 октомври 2023г. *(15 дни преди изборния ден)*.

**13.** Общинската избирателна комисия назначава ПСИК, която ще обслужва подвижната избирателна кутия, не по-късно от 18 октомври 2023г. *(10 дни преди изборния ден).*

**14.** Назначаването се извършва въз основа на предложенията на кмета и на партиите и коалициите при спазване изискванията на чл. 92, ал. 3 ИК и Решение № 2546-МИ от 29.09.2023г. на ЦИК.

**V. Избирателен списък за гласуване с подвижна избирателна кутия**

**15.** Избирателен списък за гласуване с подвижна избирателна кутия (Приложение № 3-МИ от изборните книжа) се съставя от кмета на общината, когато не по-късно от 14 октомври 2023г. *(14 дни преди изборния ден),* са подадени не по-малко от 10 заявления за гласуване с подвижна избирателна кутия.

**16.** В случаите по т.1.1. и 1.2. от настоящото решение, кметът на общината съставя избирателни списъци поотделно за всяко кметство или населено място, включено в обхвата на секцията за гласуване с подвижна избирателна кутия.

**17.** Когато има образувана секция за гласуване с подвижна избирателна кутия, избирател с трайни увреждания, които не му позволяват да гласува в изборно помещение и желае да гласува, но не е подал заявление в срока, може да подаде заявление до кмета на общината/района/кметството/кметския наместник не по-късно от 23 октомври 2023г. *(5 дни преди изборния ден*).

Избирателят се включва в избирателния списък за гласуване с подвижната избирателна кутия.

**18.** Избирател, който е включен в избирателен списък по настоящия си адрес и има право да гласува с подвижна избирателна кутия (чл. 37, ал. 1 от ИК), се вписва в избирателния списък за гласуване с подвижна избирателна кутия в населеното място по настоящия си адрес, ако до 14 октомври 2023г. *(14 дни преди изборния ден)* подаде заявление до органа по чл. 23, ал. от 1 ИК. При образувана секция за гласуване с подвижна избирателна кутия, такъв избирател може да подаде заявление до 23 октомври 2023г.

**19.** След вписване в списъка за гласуване с подвижна избирателна кутия кметът на общината служебно предприема действия за заличаване на избирателите по чл. 37, ал. 1 от ИК от списъците по постоянния им съответно настоящ адрес.

**20.** Списъкът за гласуване с подвижна избирателна кутия се изготвя до 23 октомври 2023г*. (5 дни преди изборния ден).*

Настоящото решение може да бъде оспорвано в тридневен срок от обявяването му пред Централната избирателна комисия.

**По трета точка:**

Водещата заседанието Гълъбова предложи да се остави за последващо заседание образуването на секции за гласуване с подвижна избирателна кутия и формиране единните им номера на територията на Медковец при произвеждане на изборите за общински съветници и за кметове на 29 октомври 2023г и да се проведе разискване по отношение съставите на СИК.

Председателят на ОИК- Медковец прочете Решение №2624- МИ от 09.10.2023г. на ЦИК, което отменя решение № 70-МИ от 29.09.2023 г. на ОИК – Медковец, за назначаване на секционни избирателни комисии за произвеждане на избори за общински съветници и за кметове на 29.10.2023 г. в община Медковец и указва на ОИК – Медковец да назначи състава на секционните избирателни комисии на територията на община Медковец и утвърди резервни членове на СИК при спазване на чл. 91, т. 12 от Изборния кодекс и съгласно Решение № 2546-МИ от 29.09.2023 г. на ЦИК, като вземе предвид и предложенията от ПП „Възраждане“, намиращи се в административната преписка.

След проведени дискусии се стигна до единодушното мнение да се изготви и изпрати писмо до ПП „Възраждане“ и ПП „ИТН“ и те да уточнят поименния състав на кандидатите за членове на СИК в община Медковец.

След изчерпване на дневния ред, заседанието бе закрито.

***Гласували решенията:***

|  |  |  |
| --- | --- | --- |
| **№** | **Име, презиме, фамилия** | **Подпис** |
| 1 | Полин Николаева Гълъбова |  |
| 2 | Зилия Кольова Данчова |  |
| 3 | Емилия Петрова Цветанова |  |
| 4 | Ваня Красимирова Генадиева |  |
| 5 | Петя Кръстева Петрова |  |
| 6 | Валя Илиева Кирилова |  |
| 7 | Валя Христова Станкова |  |
| 8 | Горан Ганчев Лозанов |  |
| 9 | Любомир Иванов Евстатиев |  |
| 10 | Цветелина Людмилова Славчева |  |
| 11 | Лидия Симеонова Илиева-Иванова |  |

**Протоколчик**:

/Валя Станкова/

**Председател:**

/Полин Гълъбова/

**Секретар:**

/Петя Кръстева/